
Новый рок школьный. 


Вакации мают ся ку концови и зачинат ся 
новый клопот родичей, што зробити со свои- 
ми дітьми. С малыма дітьми ест малый кло- 
пот, бо тоты ходят до школы на’ селі и треба 
лем им купити книжкы, зошиты и одеж. Але 
коли дітина стає старша и має охоту до даль- 
шой наукы, зачинают ся великы клопоты так 
с выбором школы, як и с добытєм грошей на 
удержане в місті. 


В послідных літах єст чим. раз больше 
сельской молодежи в містовых школах. Єсг 
то-радостне явленє, же люде на-селі розумі- 
ют потребу наукы, але коли приглянеме ся 
той справі ближе, то видиме, же праві. вся мо- 
лодеж ходит до гимназий а ніт у ней ниякого 
заинтересованя ся иншима тыпами школ. Ре- 
зультат того ест такый, же молодеж кончит 
гимназию, научија ся латины, німецкого и ин- 


ших предметов и сідит пак на сел! без заня- 
тя, бо ніт у ней средств на дальшу науку, а 
зрештом хоц бы кто и окончил универсытет, 
то и так трудно єму достати посаду, бо в уря- 
дах ніт місца. 

Треба раз зрозуміти одно, же всі не мо- 
гут быти урядниками и отвітно до того выбе- 
рати школы. Найотвітнійши для сельской мо- 
лодежи сут такы шкоды, котры могут запев- 
нити в недолгом часі удержане. Такыма шко- 
лами сут школы ремесльничи и купецкы. До- 
брый ремесльник; добрый купец все заробит 
на свое и родины удержане и тых людей не 
буде николи за дуже. 

Прото тыж звертаме увагу на такы шко- 
лы, як купецка гимназия в Новом Санчі, шко- 
ла вертнича в Яслі, школы монтерскы, слесар- 
скы, електротехничны и т. д. 


Украинскый „фирер“ с Берлина. 


„Земля и Воля“ подає цікаву кореспон- 
денцию англицкой газеты „Сендей Таймс“, 
же німцы роспочали усиленну политычну про- 
паганду меже украинофилями в Польщі. 

Приказом с Берлина якыйси панок, ген. 
Залинскый, бывший царскый офицер, украин- 
скый „националист“ єст назначеный „фире- 
ром“ цілого украинского руху в Польщі. Го- 
ловный штаб того пана „фирера“ буде нахо- 
дити ся в Гданку, бо, як думают німецкы ини- 
цияторы, с Гданска буде легче руководити 
украинско - гитлеровском пропагандом. „Сен- 
дей Таймс“ информує, што Німеччина пере- 
значила в том році 25 милионов злотых на 
пронімецку пропаганду серед малоруского 
населеня в Польщі. 

Англицка газета подає не бодай якы ві- 
домости. Кром! рижных місцевых атаманов и 
верховодов достае „Украина“ ище верховно- 
го атамана с Берлина, попертого величезном 
сумом 25 милионов злотых, лем бодай ишол 
німецкый интерес. 

Англицка газета не взяла той відомости 
с воздуха, а если она ест правдива, то стае ся 
ясне, кому служат украинофилы. Беручи гро- 
ши с Берлина, мусят служити Гитлерови. 

Ту не поможе нич брошура, писана на 


польском языку через ундовского политыка 
Зенона Пеленского, в котрой автор выкрикує 
голосно, же никто „з українців не мае амбі- 
цій бути погноем нордицкого „герренфоль- 
ку“, бути кормом для „ясноволосоі · бестіі“, 
стати німецкою Абісинією, чи в найлучшім 
случаі якоюсь німецко „Украіна-ко“ на взір 
Манджу-ко в виду Японіі“, бо каждый доду- 
мат ся легко, же тота брошура ест выдана лем 
по тото, штобы приподобати ся польскым 
кругам и отвернути их увагу от факту, же 
служит ся не им, а н!мцам. Если бы тота бро- 
шура была перезначена для украинофилов, то 
бы ю напевно написали по украинскы, а уж 
тот сам факт, же‘она ест написана по польскы, 
доказуе аж надто ясно, для кого она ест пе- 
резначена и яка ест ей Ціль. 

Зрештом за правдивостю того, же бро- 
шура была перезначена для пропаганды „у- 
краинской справы“ меже поляками, промав- 
лят и тот факт, же против той брошур! вы- 
ступил в „Ділі“ инший ундовскый діятель, ре- 
дактор „Діла“, котрый скрыл своє назвиско 
под буквами „ік“. Тот пан ‚1к“ обрушуе ся на 
Пеленского и міркує, же Пеленскый загнал ся 
далеко и сказал за дуже. „Діло“ пише: „нин 
не маємо ніяких причин зараховуватись до 


Рок ох 


Пренумерата в краю: 

30 грошей місячно, 

80 Е квартально, 
1.50 5 полрочно, 
3: 8л. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., '/2 сто- 
роны 60 зл., '* стороны 35 8л., 
/з стор. 20 зл., ‘Ив стор. 10 зл.; 
отолошеня малы за 1 мм. 20 гр., 
в тексті 80 гр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 


а панаа аль аон аага а аы анч, ыас чаас чач 


Редакция и администрация в Крыниці. — Адрес ‚„Лемко“ Крыница. 


ворогів Німеччини і до них себе не зарахову- 
ємо. Навпаки — пише оно дальше — скріпле- 
нє оси Берлін—Рим іде по лініі наших всеу- 
краінских інтересів“. 

Як видно с того, „Діло“ саме признае, же 
ніт у них’ причин вороговати с Німеччином и 
што політика Німеччины ест для украинофи- 
лов користна и пише так для своих односто- 
ронников украинофилов, котры напевно не 
читали брошуры пана Пеленского, выданой 
в ціли перехытреня. 


Німецкый „Дранг нах Остен" 


Одна с німецкых газет подає реляцию с 
подорожи кореспондента. Кореспондент тот 
выхал. с Німеччины до Югославии, а пак до 
Украины и твердит, же через цілу полуднево- 
всходну часть Европы тягне ся неперерваный 
ланцух німецкых кольоний. Кольонии пере- 
ходят через Прут, Дунай и Дністер, входячи 
на Украину, а дальше через Дніпер на Крым 


до Азовского Моря, на Кубань над Дон и 
Волгу. 
Німецке населене, жиюче в тых кольо: 


ниях, остає ся вірне культурі, обычаям и звы- 
чаям німецкым. Их выгляд не: рижнит ся ни- 
чим от сел и місточок в Німеччині. Назвы сел 
сут німецкы. 

Автор, описуючи свою подорож, ствер: 
джат с жалем, же ланцух тых кольоний не 
сст належито выкористаный и же Німеччина 
выказує мало заинтересованя тым природным 
мостом, ведучим до найбогатших земель дав- 
ной Росии. Німеччина пише автор — уміла 
побудовати тот мост, але не выкористала его 
НИКОЛИ 

Читаючи тот опис подорожи и выводы 
автора, стає ся ясным, чом то Німеччина ці- 
лом силом и паром поперат украинофилов и 
чом не жалує для них огромных грошей. За 
тоты гроши хоче она при помочи украинофи- 
лов выкористати тот мост кольонии, шмаре- 
ных аж по Волгу и достати ся до „найбогат- 
ших земель давной Росии“. 

Втотчас вернут ся сторицею выдани гро- 
ши, а кромі того вбє ся німецкый клин меже 
словянскы народы и запанує ся над тыма на- 
родами. 

Ціль Німеччины ест отже ясна. Ясна ест 
также роля украинофилов, котры за юдины 
гроши робят всьо, штобы ослабити и розбити 
братов-славян. 


Стр. 2. 


О И 


Обще Собранє членов Руской Бурсы 
в Новом Санчі. 


В неділю, дня 21. серпня о год. 5. по по- 
лудни отбыло ся в Крыниці селі обще собране 
членов Руской Бурсы в Новом Санчі. 

Як відомо, перед войном мала Руска Бур- 
са им. Вен. Мейского в Новом Санчі свой вла- 
сный маеток, складаючий ся с великой пло- 
щи, положеной при ул. Ягайлонской и двох 
мурованых домов. В.р. 1914. австрийскы вла- 
сти вздержали діятельность той бурсы и ей 
членов арештовали и вывезли до концентра- 
цийных таборов. На стараня отдано заряд ма- 
етку бурсы сандецкым украинофилям, котры 
хотячи присвоити собі єго, переинтабульова- 
ли тот маєток на „Просвту“ в Новом Санчі и 
обтяжили его долгом в высот! понад 100.000 
злотых. 

По войн! повертали наши люде и почали 
упоминати ся о отдане маєтку, але украино- 
филы ани не думали о том. Втотчас Суд в Но- 
вом Санчі назначил куратора той бурсы в осо- 
бі жида Д-ра Кербля, адвоката со Санча и ку- 
ратор выточил украинофилям процес, котрый 
во всіх инстанциях выпал в нашу користь. По 
выграню процесу куратор не отдал маєтку 
правному властителеви, лем продал его місту 
Новый Санч за суму 2 милионы марок и гро- 
ши зложил в судовом депозит! на добро „не- 
знаного властителя“. 

Треба было провадити новый процес с 
містом Новый Санч, котрый влек ся страшно 
долго. В першой инстанции Суд Окружн. в 
Новом Санчі присудил маєток нам, але місто 
‚ Н. Санч зробило рекурс и выграло справу в 
двох высших инстанциях, в виду чого не дало 
ся оборонити маетку. 

Остали лем зложены в судовом депозыті 
гроши, котры, замінены на державны облига- 
ции, представляют тепер вартость около 
14.000 зл. (номинальна их вартость ест 20.000 
зл.) и проценты от тых облигации, котрых на- 
складало ся понад 16.000 зл., так, же всього 
разом єст около 30.000 злотых. 

Обще собранє ухвалило одноголосно по- 
ДНЯТИ ТОТЫ гроши с судового депозыту и с 
Комунальной Касы Ощадн. в Новом Санчі и 
закупити за них дом в Н. Санчі, штобы та- 
кым способом возобновити діятельность бур- 
сы. Обще Собранє стануло на той точці, же 
селам нашим потребны сут в першой мірі до- 
бры ремесельникы и склепары котры могли бы 
провадити так индывидуальны як и коопера- 
тывны склепы и тому рішено допасовати до 
тых потреб характер бурсы, котра має быти 
перезначена в першой мірі для молодежи, хо- 


„приняти на ноч подорожного. 


тячой научити ся ремесла и купецтва, а так- 
же и тых, котры хотіли бы в Санчі ходити на 
курсы садоводства, пасічництва и сельского 
господарства. 

Собранє уповажнило до отобраня гро- 
шей О. Романа Прислопского, г-на Евстахия 
Милянича и г-на Семена Кулянду. 

По выслуханю докладу финансового и 
справдженю книг через контрольну комисию 
уділено уступаючому выділови абсолюторию 
и приступлено до выбора нового предсідате- 
ля и членов выділу. Предсідателем выбрано 
одноголосно О. Романа Прислопского. В чле- 
ны выділу были выбраны: д-р. Орест Гнаты- 
шак, о. Евгений Хиляк, о. Юлиян Сембрато- 
вич, Констанция Трохановска, Гарас Громо- 
сяк, Евстахий Милянич, Семен Кулянда и Ю- 
лиян Галькович. Заступниками членов быбра- 
но Тырпака и Циханского. 


А АТОЛА ЛИНЬ АРНАДАН АНАА 
Несчастє села. 


В послідных літах множит ся чим раз 
больше знаных волокытов, котры масами во- 
лочат ся от хаты до хаты и часто напастливо 
жадают помочи. Любе тоты подают ся за 
безроботных, глядаючих роботы, котрой не 
находят николи, бо не хотят робити. 

Кажде село ест обовязане переночовати 
породоржного, котрый мае в порядку папе- 
ры. Єсли в селі ні ночлегового дому, а в наших 
селах ніт такых домов нигде, то солтыс вы- 
значат одного с господарей, наказуючи єму 
Звычай тот 
стал ся правдивым несчастем села. Такый ван- 
дровный, то тыповый волокыта, котрый дав- 
но привык нич не робити. Вандруе сам, або в 
товаристві такых, як и:он:и:не думат змінити 
трыбу житя на инший. В вандровці приязнит 
ся сдругыма и часто родят ся діти. Повстае 
новый світ — світ фаховых вандровных, ко- 
трый єст тягаром населеня. 

Волокытство стало ся уж бідом не до вы- 
держаня. Єсли давнійше селянин охотно при- 
нимал подорожного до своєй хаты, то тепер 
боронит ся перед тым всіма силами, наученый 
смутным досвідом. Нерідко по переведеной 
через вандровного ночи в хаті гыне штоси; 
бывают также случаи рабунку и убийств. Ван- 
дровны розносят также рижны хвороты. 

Прото тыж треба штоси зробити, штобы 
ограничити свободу вандровных и не допу: 
стити до их розросту, бо могут они стати ся 
правдивым несчастєм села. . 


Ч. 33. (247) 


Лікы для бідных людей. 


В „Дневнику Законов“ появило ся заряд- 
женє, министерства соц. опекы, котре впро- 
ваджат новы ціны на лікы. Лікы мают быти 
всі дешвши о 15 процент. 

Кромі того тото зарядженє впроваджат 
специяльну таксу на лікы для найбіднійшого 
населеня, котре може набыти лікы по ціні о 
80 процент низшой от теперешной. Спис лі- 
карств для найбіднійших обнимат 73 найко- 
нечнійших ліков и ціна каждого с них не мо- 
же перевысшати 80 грошей. 

Таку знижку цін введено в звязи с загаль- 
ном акциом министрества социяльной опекы 
над поднесенєм стану здоровля найбіднійшо- 
го населеня. В той акции міродательны фак: 
торы мают на увазі помочи в першой мірі 
бідному сельскому населеню. 


Робленв знаков на 
бандурах в поли. 


Добры вроды можна мати лем с доброго 
насіня. Штобы зародили ся нам бандуркы, то- 
та головна страва наших селян, треба старати 
ся о добры, здоровы высадкы. При копаню 
бандуркы трудно ест нераз познати, котры 
бандуркы сут здоровы, тому ліпше ест зроби- 
ти тото тепер, коли натина ест ище зелена. 

В той ціли переходиме по поли с банду- 
рами и значиме всі сильно розроснены, здо- 
ровы, зелены корчи, втыкаючи коло них па- 
тык. Треба при том звертати увагу на тото, 
штобы листє натины не мало ниякых пятен, 
ани не было покручене, бо бандуркы под та- 
кым корчом сут заражены. 

При копаню до садженя перезначаме бан- 
дуркы.с под назначеных корчов и то лем втот- 
час, єсли под корчом найдеме што найменьше 
10 великых и середных. бандурок. Тоты бан- 
дуркы складаме отдльно и переховуеме до 
весны в ямах, уважаючи, штобы не сыпати их 
в грубши як 1 метр верствы. Если под назначе- 
ным корчом найдеме бандурку согнилу, то с 
под того корча не перезначаме уж бандуры 
до садженя, бо видно, бандурка под тым кор- 
чом ест заражена и зараза може перейти лег- 
ко с одной бандуркы на другу. 

Поступаючи так, увеличиме вроды бан- 
дуркы в слідуючих роках, отже робота и труд 
оплатят ся. 


В Редакции „Лемка” в Крыниці можна 
достати ріжны книжочкы религийного со- 
держаня. 


СИР” СЕМЕНА СБК Е НЕЕ АЗЕ АНАА Н ЗВЕНО ВАВ ВЕНА риа оаза БИН оаа нННАИ дь ТН ЗЫ ааа АЛ ОН 


М. А. Т. = 


Мои вспомины с 1914 р. 


(Продолжене). 


Выіхавши с Вадовиц, мы не знали где нас везут. Одно лем было 
певне, што мы іхаме на запад, в німецкы провинции. Переіхавши Ві- 
день и Винернейштадт, поізд почал поднимати ся на прекрасны горы 
Семеринга. Перед нашима очами розвивал ся чудный краєвид, котрый 
мінял ся безперерывно, показуючи нам штораз новы горы и скалы. Же- 
лізнодорожный тор вил ся над пропастныма скалами, перебивал горы, 
творячи тунелі и по величезных мостах, перескаковал с горы на гору, 
чим раз высшу, дикшу и красшу. Ідучи через Семеринг,нас захопила так 
сильно краса тых гор, же устали розговоры, бо каждый боял ся пере- 
очити яку нибудь с чудных горскых партий, тым красших, же на каж- 
дом кроку видно было старанный труд человіческой рукы. Горы, пере- 
різаны густом сітю знаменито удержаных дорог, доходягих до самых 
их верхов, мают много прекрасных домов, в котрых жиют літом люде 
с міст, глядаючи ту заслуженого отдыха. Поровняючи Семеринг с на. 
шима горами, видит ся дв! огромны рижницы. Перша лежит в том, же 
Семеринг ест значно высший, дикший и недоступнійший от наших гор, 


а друга, же помимо того, сут.там прекрасны дорогы, котрыма можна 
автом достати ся на верхы поодынокых гор. Яруг, выгонов и карко- 
ломных сіздов, якы сут так свойственны всім нашим горам, там ніт. 
Австрия знала газдовати. С Галичины, того „Беренлянду“ (край мед- 
ведей), як ю называли, вытягала всьо, што лем ся дало, а за тоты гро- 
ши подносила культурно и економично западны провинции. 

Переіхавши Семеринг, мы по трьох днях ізды, высіли на невелич- 
кой стации коло Вольфсберга в Карынтии и по перебытю якых 10 ки- 
льометров пише, остановили ся в „Шльосс Тюрм“, в монастырь нале- 
жачом до Єзуитов. Ест то монастыр, лежачий на прекрасном Холмі, 
окруженый виноградником и великым овочевым садом. Населене Ка: 
рынтии называт тоту закутину „Парадис фон Кернтен“ (рай Карынтии) 
и направду заслугує „Шльос Тюрм“ на тоту назву, так там мило и 
красно. 

Мы однак чули ся там не совсем, як в раю. Правда, по долгом ото- 
собненю и цілковитом ограниченю свободы так в вязницах, як и в часі 
ізды, нам выдавало ся тепер, же мы свободны граждане, бо ту не за- 
мыкано нас в келях и мы могли ходити по дворі, находячом ся в се- 
редині будынков окружаючих двор с чотырох стран, але до „раю“ бы- 
ло далеко, бо в раю подобно люде не отчувают голоду, а ту он нам 
сильно докучал. . 


Ч, 33. (217) 


Управа жита, 


Жито єст одным с найціннійших зерн и 
люде сіют єго с каждым роком больше; Ведля 
статыстыкы в Польщі находит ся под житом 
перешло половина цілого грунту, якый засі- 
ваме зерном. Але помимо того, же сієме так 
дуже жита, вроды его сут о половину низши, 
як в чужих краях, особенно в Бельгии и Да- 
нии. В виду того, же так климат, як и грунт, 
на котром сієме жито, не сут у нас меньше ко- 
ристны, як в западных краях, мусиме глядати 
инших причин низкых урожаев. 


Досліды выказали, же жито єст сильно 
вражливе на тото, по чим мы єго сієме. Жито 
повинно ся сіяти по мотыльковых рослинах и 
их мішанках и по рослинах закореняючих ся 
глубоко, як ріпак и лубин. Понеже ріпаку сі- 
ют у нас мало, а там где єго управляют, сіют 
по нем пшеницу, прото найлучшом, поперед- 
жаючом жито рослином буде лубин. Практы - 
ка выказує, же найлучши вроды має ся при 
гноиню грунту што 4 рокы и слідуючом по- 
рядку замлеплодов. На стаєнном гною сади- 
ме бандуркы, по бандурках овес, на третый 
рок лубин, на насінє, а на четвертый жито. 
Тот порядок можна змінити так, же вмісто 
овса можна посіяти ярец (ячмень) и в нем ко- 
нич. Втотчас отпадат потреба сіяти лубин. 
Лубин помагат розростови жита не лем через 
тото, же обогачат землю в азот, але также и 
тым, же он коренит ся глубоко и єго перегни- 
лы корені творят в землі неяко руркы, котры 
дают возможность закореняти ся житу глу. 
боко в землі, што отбиват ся користно на роз- 
рості соломы и зерна. 


Жито ест вражливе также на отлежане ся 
землі. В зависимости от грунту час отлежаня 
ест рижный. При грунтах легкых выстарчит 
7—10 дней, а на тяжкых глинах потреба грунт 
сорати на 5—6 тыждней перед засівом. Ту 
треба глядати причины, чом жито не удае ся, 
если сіяти его на картофлисках, по выкопаню 
бандуры. При копаню бандурок землю пору- 
шат ся глубоко и потребуе она долгого часу 
на отлежане, а же бандуркы копат ся аж под 
конец вересня, што спричинят, же жито сіє ся 
сейчас по выкопаню бандурок. Земля опадат 
поволи, обнажат корені жита и жито высы- 
хат, або вымерзат. Жито можна отже сіяти 
лем по бандурках вчасных, котры выкопуєме 
найпозднійше в першой половині серпня. 
Втотчас помимо порушаня землі, грунт осяде 
и жито удаст ся напевно. 


Єсли жито сієме по иншом зерні, треба 
грунт конечно плытко спокладати. Такым спо- 
собом приорана стернянка и выораны корені 
рослин гниют и обогачают грунт в азотовый 

навоз. Также покладати грунт мусит ся втот- 
час, коли єст он заросненый буряном, бо жи- 
то мусит мати землю чисту от буряну. Нико- 
ли не можна позволити пасти худобу на грун- 
ті, где хоче ся сіяти жито. Худоба своим тя: 
гаром убиват землю на тверду масу, псує 
структуру землі и в результат! земля высыхат 
глубоко и не гниют в ней находячи ся части 
рослин. На таком подоптаном через звірята 
грунт! не буде николи красного жита. 

На загал жито вымагат землі глубоко пе- 
реораной, осілой сподом, а зверха роздробле- 
ной. Прото тыж по переораню земля мусит 
осісти. 

Жито платит добре за навозы, особенно 
азотовы. Єст то цілком зрозуміле, скоро воз- 
меме под увагу, же ведля поданого выже по- 
рядку засівов сієме єго аж в третом році по 
стаєнном навоз! (бандуркы — овес — лубин 
— жито), коли земля ест уж ялова. Навозы 
азотовы ділиме на дві части, В осени перед 
засівом жита, даєме половину азотового на- 
возу в виді азотняку, а другу половину сієме 
вчас на весну, в двох ратах, в 10—15 дней од- 
на по другой в виді салитры. Тым способом 
побуджаме молоды рослины до буйного роз- 
росту и можеме надіяти ся доброй вроды. 

При перестеріганю выже описаных рад, 
жито удаст ся добре в четвертой сійбі по ста- 
енном навозі. 


Што чути в світі и в краю 


Писал сам на себе анонимы. „Вєк Новы“ 
29 7. подає цікаву замітку с житя украинскых 
кооператывов. Перед судом в Станиславові 
станул солицытатор адвокатскый Стефан За- 
гайкевич, оскарженый о тото, же писал до 
полиции анонимы (доносы без подписи), в 
котрых оскаржал самого себе в дыверсийной 
діятельности: и. вналежаню до: ОУ. Н. 

В часі росправы выявило ся, же робил он 
тото в той ціли, штобы заслужити собі марку 
„борця“ и такым способом достати добру по- 
саду в Украинском Союзі Кооператывов. Чиж- 
бы добра посада в Украинском Союзі Коопе- 
ратывов была узалежнена от дыверсийной 
діятельности 2 

Ватагы селян на Полісю. В повіті Пинск, 
на Полісю, появила ся недавно друга ватага, 
котра складат ся головно с вооруженых селян. 
Тота ватага, переслідована полициом, хоче 
передостати ся до Совітской Росии. Першу та- 
ку ватагу росогнала полиция в повіті кобрин- 
ском. 

В Бразилии переслідуют меньшинства. 
Газеты польскы подают, же правительство 
Бразилии выдало в послідном часі цілый ряд 

заряджень против поляков, якы жиют в Бра- 
зылии. Дойшло до того, што в місцевостях 
Парана и другых заборонено священникам 
выголошати проповіди по польскы, грозячи 
священникам арештованєм. В Бразы лии пе- 
реслідуют также школьництво. Всі бразылий- 
скы газеты ведут постоянну нагонку на поль- 
скых священников и польскы организации. С 
той причины польскы газеты сильно наріка- 
ют на Бразылию и пропагуют, штобы вздер- 
жати высылку емигрантов до бразылийскых 
провинций. 

Господарства без властителей. На Полісю 
и Виленщині находит ся тепер 469 великых 
маєтков грунтовых, котрых властителі в часі 
войны выіхали и до того часу не зголосили 
своих прав. Маєткы тоты таксуют на суму 20 
милионов злотых. 

Засудили короля цыганов. Король цыга- 
нов в Польщі М. Квек был засудженый судом 
в Тчеві на 1 рок вязницы с завішенєм выко- 
наня кары до 5 літ за тото, што 29. квітня т. 
р. сказал в Тчеві: „до холєры с поляками“, 
чим допустил ся провины образы польского 
народу. 

Против понижаня богослуженя. Окруж- 
ный Союз Католицкых Радиослушателей в 
Кракові выслал делєгацию до краковского го- 
родского Староства, штобы оно заборонило 
радиєвы авдыции нпр. надаванє Богослужень 
в корчмах и инших розрывковых домах, бо 
тото обнижат повагу и святость католицкой 
религии. 

Цыганка вкрала дітину. На торзі в Смор- 
жу коло Сколього, Катерина Головчанска с 
Лавочного познала на руках цыганкы свою 
дволітну дітину, котра пропала перед 3-ма мі- 
сяцами. Головчанска закликала дітину по и- 
мени и дітина росплакала ся на руках цыган- 
кы. Цыганка твердит, же то єй дітина. Поли- 
ция забрала дітину и помістила в датском при- 
ють до часу выясненя :справы: 

Богаты жебракы. Недавно полиция во 
Львові зробила облаву на всіх жебраков и 
волокытов. При одном жебраку Йоскови Мен- 
кесі нашла полиция 4.256 зл. готовых грошей 
и З щадничи книжечкы на суму 10.000 зл. Дру- 
га така бідна, Сура Штерн мала при собі 
10.000 зл. готовых грошей. При инших задер- 
жаных жебраках нашла полиция также по 


‚ парудесят злотых. 


Японии грозит епидемия холеры. Кругы 
официяльны Японии боят ся, же в виду ожив- 
леного руху войска меже тереном войны в Кы- 
таю и Япониом, завлече ся холеру с Кытаю до 
Японии. В звязи с тым санитарны власти пред- 
приняли міры осторожности и змобилизовали 
всіх лікарей и санитетов до борбы с епидеми- 
ом холєры. 


Мы пришли до „Шльос Тюрм“ дня 15. вересня 1914 р: около по- 
лудня и достали мы по скыбці хліба и куснлку сыра, а вечером дано 
нам знова по 3—4 варены в лупах картофлі. Картофлі тоты выдавали 
дві молоды дівчатка, котры по протекции додавали гдеякым (особенно 
молодым и небридкым) по кус соли. Часом трафило ся, же якыйси 
„красавец“ достал и 5 картофлей. Зрозуміла річ, же такый обід, без 
сніданя и така вечеря не заспокоивала нашого смаку до ідла и мы бы 
радо ище што нибудь закусили, тым больше, же прекрасны грушкы, 
яблока и виноград, якы мы виділи с окон, заостряли ище больше смак 


Рада в раду и мы урадили выслати делєгацию до настоятеля Езу- 
итов, штобы нам поправили ідло. В делегации пошли найповажь ии 
священникы с о. Корнилием Сеником во глав! и представили ему наше 
плачевне положене, указуючи на тото, што меже интернованыма иачо- 
дит ся много священников, до котрых он, яко священник повинен эт- 
нести ся сочувствительно. Долга и тепла была промова делєгатов, по 
короткый и холодный был отвіт: „фюр феретер габен вир кейне бес- 
сере нарунг, — абтретен!“ (для здрадников ніт у нас ниякого лійшого 
ідла, — идте гет!). Вернули делегаты и нам прийшло ся на другый день 
знова сытити ся видом яблок и винограду и картофляном юшкоу, яку 
мы достали на обід. По полудни того дня выдали нам мисочкы и лэж 


кы и здавало ся, же останеме там на долший час. Тымчасом слдуючо. 
го дня (17. ІХ. 1914) вчас згромадили нас всіх на дворі и приказали от- 
дати мисочкы и ложкы, заявляючи, же переведут ревизию и кто бы не 
отдал, буде остро караный. Погодивше уставили нас в ряды и отпро- 
вадили на стацию, где ждал на нас тягарный поізд. Запаковано нас до 
вагонов и мы рушили в напрямі ку полудневому всходови, губячи ся 
в догадках, где нас везут. Особенно бояли ся всі Венгрии, бо от людей 
транспортованых через тот край, мы знали, же мадяры бют и катуют 
немилосердно всіх заключеных. В такой непевности іхали мы’ два дні. 
При выізді со „Шльосс Тюрм“ змінено конвоєнтов и вмісто поляков, 
с котрыма мы ся уж зжили и котры не лем не докучали, але в міру воз- 
можности аж и помагали нам, додано нам ескорту, зложену с карынтс- 
кых німцов, относячих ся до нас ненавистно; прото тыж от них не мо- 
жна ся было нич дов!дати. Не можна было также нигде на стации вый- 
ги, штобы купити собі штоси до ідла, бо ескорта не давала нам ниякых 
льгот. Не позваляли подати нам ани воды, ани выйти с вагона для по- 
јлагодженя природных потреб. Ізда в такых условиях была правдивом 
муком. Докучали нам голод и жажда, томила спека и мучила усталость. 


Продолжене в слід. числі. 

Розрухы хлопскы на Украині. В том році 
совітске правительство зажадало высших до- 
став зерна с Украины, што встрітило ся с от- 
пором украинскых колектывов. В гдеякых м!- 
сцевостях пришло в звязи с тым до розрухов. 
В район! чорнобыльском хлопы збунтовали ся 
и шмарили ся на комисию реквизыцийну и аж 
сильный отділ войск, высланый с Кыєва, зда- 
вил розрухы. В инших м!сцевостях приходило 
также до-острых спротивов при забераню хло- 
пам зерна. 

В звязи с тыма событями Центральный 
Комитет комунистычной партии Украины вы- 
дал отозву, в котрой накликуе до вскршленя 
охороны зерняных магазынов и до борбы с 
дыверсантами, котры нагваряют населене до 
хованя зерна и неотдаваня его правительству, 
а также до подпаляня магазынов с собраным 
зерном. 


В Палестыні ліє ся кров. В Палєстыні ніт 
войны, але помимо того ніт дня, в котром бы 
не падали трупы по стороні жидов и арабов. 

В послідных 3-ох тыжднях было убитых 
118 арабов и 41 жидов. Кромі того згынуло 18 
англицкых вояков и. 1 чужинец. В том самом 
часі зранено 86 жидов, 76 арабов и 26 англи- 
ков. 

Ненависть меже жидами и арабами ест 
так сильна, же трудно сподівати ся там ско- 
рого успокоиня. 

Повісил ся. В Жегестові повісил ся 26-літ- 
ный Осиф Кнап. Кнап от долшого часу был 
пригнобленый и носил ся с наміренєм отобра- 
ти собі житє. Пару раз пробовал он уж по- 
кончити с собом, але все перешкодили єму до- 
машны. 


Недавно Кнап достал ся на стрых хаты, 
подпер двери и повісил ся на ремени от нога- 
вок, котрый перешмарил через стрыхову бель- 
ку. Коли родичи выломили двери, застали уж 
неживого сына. 


Муж и жена пополнили бигамию (дво- 
женство). Перед судом окружным во Льові 
точила ся цікава справа. 

На лаві оскарженых засіли Стефания за- 
мужна Баран и Михаил Баран, оскаржены 
обоє о двоженство. Стефания Баран была 
оскаржена о тото, же хоц она взяла в р. 1923. 
цывильный шлюб с Михаилом Бараном и 
шлюб тот не был розвязаный, в марті р. 1935. 
повінчала ся шлюбом церковным с Григориєм 
Дидыком. 

Михаила Барана оскаржено о тото, же 
помимо нерозвязаня шлюбу цывильного со 
Стефаниом, оженил ся в р. 1936 с иншом 
женщином. 

Оскаржены признали ся до вины, подаю- 
чи на свою оборону, же не знали, же цывиль- 
ный шлюб их вяже. 

Суд засудил их на кару по 6 місяцов аре- 
шту, откладаючи им кару на 2 літа. 

Костел с живых дерев. Студенты в Амеры- 
ці постановили побудовати такый костел, я- 
кого ніт нигде на світі, а именно с живых, ро- 
снучих ище дерев. 

Костел ест побудованый с 60 величезных 
роснучих дерев, котрых верхы сут звязаны 
разом, творячи вязане. 

В ночи запаляют в том костелі заинста- 
льованы в коронах дерев світла елєктрычны, 
што выглядат барз красні. 

Меже деревами засаджено густо меньши 
дерева чатинны и пнучи рослины, котры ма- 
ют становити стіны костела. 

Олтар побудовано с великых скал, обліп- 
лено глином и обложено мохом. Костел буде 
выконченый за пару літ. 

Спритный цыган и глупый хлоп. В пов. 
быдгоском пришол до хлопа цыган и просил 
его о вязанку сна. Хлоп не дал ему. Втотчас 
цыган почал хлопа проклинати и тото так по- 
дійствовало на хлопа, же тот давал уже цы- 
ганови пару вязанок, лем бодай он отгварил 
проклятя. Цыган дал ся перепросити и казал 
подати соб! горнец, папер, клей и вс! находя- 
чи ся дома гроши, котры он мусит заклеити в 
горнци и выняти аж по 24 годинах, бо иначе 
клятвы с хаты зняти не можна. 

Хлоп дал цыганови всьо и цыган долго 
мамротал штоси под носом, аж наконец взял 
сіно и отыйшол, говорячи, же на другый день 
верне, штобы достати гроши с горнца и вер- 
нути хлопу. 

Коли цыган не пришол, хлоп отклеил па- 
пер с горнца и переконал ся, же ніт грошей. 

В Бельгии зносят заказ продавати спирт- 
ны напиткы. Бельгийске правительство при- 
готовило проект закона, ведля котрого мож- 
на буде продавати корчмарам спиртны на- 
питкы. Тепер можна там продавати лем пиво 
и слабы вина. 


Мати убита, дітина здорова. Цікавый слу- 
чай притрафил ся в Чехах. В місцевости Фу- 
рец одна баба, примаючи дтину ‚на руках, 
скрыла ся перед дожджом под высоке дерево. 


Отділеня: 


БЕЗОПАСНОСТЬ. 


В БЕСКИДІ 


КРИНИЦА — З ДРОЙ 


Доізд СКОРЫМА ПОІЗДАМИ через Тарнов Новый Санч 
ВАГОНЫ СЫПЯЛЬНЫ 


15 жерел щав жел!зисто-земельных, богатых в безводник угля. — 

Здрой Зубера, найсильнійша щава алькалична Европы. ‘Польске Виши), 

купел! минеральны: квасоуглевы и боровиновы КУПЕЛ! СОНЕЧНЫ. 

Заведенв заосмотрене в найновійши приряды лічничи. — — 
Купель газовы ‘сухы. 


Комунальна Каса Ощадности 
Повіта Краковского в Кракові 


Рок основаня 1882. 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


КРЫНИЦА, 
ВЕЛИЧКА, 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


ДЕРЖАВНЕ ЗАВЕДЕНЕ КУРАЦИЙНЕ 


Пияльня и лазенкы, огріваны в зим! центрально. — Дом здроввый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 
Театр в сезоні головном, кино, спорты лтны и зимушны. 


Крыницкы. воды лічат: 


хвороты сердця, жолудка, жолчи, печенкы, проводов мочовых, женочи, 
малокровив, нервы — дійствуют добре на переміну материи и т. д. 


Ч: 755.017; 


В дерево тото. ударил гром и убил матір, ко- 
трой тіло замінило ся на угель. Цікава однак 
річ, же дітині нич ся не стало. 


Шпасы перуна. В часі бурі с перунами сі- 
дил в своєй хаті при столі хлоп Владыслав 
Гльонка с села Пескова пов. олькуского. Хлоп 
мал в кышени 700 зл. паперами. Нараз гром у- 
дарил в его хату и хлоп от гуку сомліл. Коли 
вернул до житя, ствердил, же по грошах оста- 


ло лем кус угля и попелу. Гром знищил єму 
гроши, а самому хлопу не вырядил ниякой 
кривды. 

Напад пчол на коні и людей. В одном 


вестфальском селі рой пчол напал на двох се- 
лян и 4 коні, котры тягнули молотильню и 
пчолы пожалили так сильно коні и людей, же 
коні упали неживы, а людей отвезено до шпи- 
таля. 


Всякы будовы — публичны и прыватны — 
церкви, школы, млыны, тартакы, виллі, при- 
нимат и переводит дешево и солидно 
концесионованый майстер 
ГАВРИИЛ МУЗЫКА 
Львов 20. Клепаров, ул. Цисова 10. · 


тел. 112. 


тел. 6, 


ДОБРЫЙ ПРОЦЕНТ. 

гипография А. Гольдмана, во Львові, ул. Сикстуска Ч. 19. 

